20060630

Acord sub forma unui schimb de scrisori

între Comunitatea Europeană și teritoriul vamal separat al Taiwanului, Penghu, Kinmen și Matsu în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) 1994 privind modificarea concesiilor din listele de angajamente ale Republicii Cehe, Republicii Estonia, Republicii Cipru, Republicii Letonia, Republicii Lituania, Republicii Ungare, Republicii Malta, Republicii Polone, Republicii Slovenia și Republicii Slovace în cadrul procesului de aderare la Uniunea Europeană

A. Scrisoare din partea Comunității Europene

Stimate domn,

Ca urmare a demarării negocierilor între Comunitățile Europene (CE) și teritoriul vamal separat al Taiwanului, Penghu, Kinmen și Matsu în temeiul articolului XXIV alineatul (6) și al articolului XXVIII din GATT 1994 privind modificarea concesiilor din listele de angajamente ale Republicii Cehe, Republicii Estonia, Republicii Cipru, Republicii Letonia, Republicii Lituania, Republicii Ungare, Republicii Malta, Republicii Polone, Republicii Slovenia și Republicii Slovace în cadrul procesului lor de aderare la Uniunea Europeană, se convin următoarele între CE și teritoriul vamal separat al Taiwanului, Penghu, Kinmen și Matsu în vederea încheierii negocierilor inițiate ca urmare a notificării CE către OMC din 19 ianuarie 2004 în temeiul articolului XXIV alineatul (6) din GATT 1994.

CE este de acord să încorporeze în lista sa de angajamente pentru teritoriul vamal al CE 25 concesiile incluse în lista anterioară a CE 15.

CE este de acord să încorporeze în lista sa de angajamente pentru CE 25 următoarea concesie:

87120030 (biciclete fără motor): o reducere a dreptului vamal consolidat CE actual de la 15 % la 14,0 %.

Prezentul acord intră în vigoare la data schimbului de scrisori de acord, după o analiză efectuată de părți în conformitate cu propriile lor proceduri. CE se angajează să depună toate eforturile pentru a institui măsurile adecvate de punere în aplicare înainte de 1 martie 2006 și în nici un caz mai târziu de 1 iulie 2006.

Vă rog să acceptați, stimate domn, expresia înaltei mele considerații.

În numele Comunității Europene

+++++ TIFF +++++

B. Scrisoare din partea teritoriului vamal separat al Taiwanului, Penghu, Kinmen și Matsu

Stimate domn,

Cu privire la scrisoarea dumneavoastră având textul:

"Ca urmare a demarării negocierilor între Comunitățile Europene (CE) și teritoriul vamal separat al Taiwanului, Penghu, Kinmen și Matsu în temeiul articolului XXIV alineatul (6) și al articolului XXVIII din GATT 1994 privind modificarea concesiilor din listele de angajamente ale Republicii Cehe, Republicii Estonia, Republicii Cipru, Republicii Letonia, Republicii Lituania, Republicii Ungare, Republicii Malta, Republicii Polone, Republicii Slovenia și Republicii Slovace în cadrul procesului lor de aderare la Uniunea Europeană, se convin următoarele între CE și teritoriul vamal separat al Taiwanului, Penghu, Kinmen și Matsu în vederea încheierii negocierilor inițiate ca urmare a notificării CE către OMC din 19 ianuarie 2004 în temeiul articolului XXIV alineatul (6) din GATT 1994.

CE este de acord să încorporeze în lista sa de angajamente pentru teritoriul vamal al CE 25 concesiile incluse în lista anterioară a CE 15.

CE este de acord să încorporeze în lista sa de angajamente pentru CE 25 următoarea concesie:

87120030 (biciclete fără motor): o reducere a dreptului vamal consolidat CE actual de la 15 % la 14,0 %.

Prezentul acord intră în vigoare la data schimbului de scrisori de acord, după o analiză efectuată de părți în conformitate cu propriile lor proceduri. CE se angajează să depună toate eforturile pentru a institui măsurile adecvate de punere în aplicare înainte de 1 martie 2006 și în nici un caz mai târziu de 1 iulie 2006."

Am onoarea de a exprima acordul guvernului meu.

Vă rog să acceptați, stimate domn, expresia înaltei mele considerații.

În numele teritoriului vamal separat al Taiwanului, Penghu, Kinmen și Matsu

+++++ TIFF +++++

--------------------------------------------------